Document ID: /fineweb-2-swissfilter-quality_10-filterrobots/filtered/02821.jsonl.gz/141

U nedjelju 15. prosinca 2013. u prostorijama dvorca Chateau de Coppet održan je božićni domjenak i degustacija vina Vinarije Čitluk, organiziran od strane članova HKUD Živa grana iz Ženeve. Domjenku i degustaciji je prisustvovalo oko 70 prijatelja i suradnika HKUD-a Živa Grana.
Na samom početku, uvodnu riječ imao je organizator domjenka Marin Smiljanić koji je pozdravio nazočne, zahvalio na suradnji te čestitao Božić i zaželio uspješnu 2014. godinu.
Nakon uvodne riječi najavio je vođenu degustaciju vina Vinarije Čitluk, rekavši kako mu je želja upoznati nazočne s vinarijom i njenim vinima. Degustaciju je vrlo profesinalno odradio Kristijan Kraljević. Kušanje vina je bilo moguće uz kupovinu vinske karte na ulazu, po cijeni od 30.- franaka (u cijenu je bilo uračunato jelo, desert, kava, piće i glazbeni ugođaj).
Kako je umjetnost vjerni pratitelj vinu, posjetitelji su mogli uživati u nastupu gostiju iz Hrvatske. Tamburaški sastav Fijaker je stvorio odličan štimung, a za folklorni dio pobrinuli su se članovi HKUD Živa Grana. Posjetitelji su mogli uživati u jedinstvenom spoju kulture i enologije uz bogat i raznovrsni program. Svi nazočni su bili oduševljeni nastupom tamburaša iz Osijeka. I oni najstroži kritičari u našem društvu su ovaj put ostali bez riječi. Iako je ovaj dan vina i umjetnosti počeo u ranim jutarnjim satima, gosti i domaćini nisu se mogli rastati do kasno u noć.
Svi posjetitelji su mogli uživati i u ljepotama dvorca i umjetničkih djela koja su se mogla vidjeti šetnjom kroz dvorac. Bio je ovo dan prijatelja u lijepom predbožićnom ugođaju, za koji su mnogo truda i vremena uložili organizator Marin Smiljanić i HKUD Živa Grana iz Ženeve. Osobno se moram u ime svih zahvaliti gospođi Ankici Smiljanić koja je od ranih jutanjih sati pa do kasne večeri bila u kuhinji i pripremala nam ukusne domaće prigriske i hranu te svima onima koji su svojim radom doprinijeli da ovaj dan bude ovako lijep i ugodan. Među gostima je bio i lijepi broj Švicaraca koji su se jako dobro uklopili u društvo uz tamburicu.
Zlatko Šešet
{gallery}stories/foto/zabava/zabave/coppet_fijaker/{/gallery}